CELEX: 31986R3146
Language: el
Date: 1986-10-15 00:00:00
Title: Κανονισμός (ΕΟΚ) αριθ. 3146/86 της Επιτροπής της 15ης Οκτωβρίου 1986 που τροποποιεί τον κανονισμό (ΕΟΚ) αριθ. 67/86 σχετικά με τα μέτρα διασφαλίσεως που εφαρμόζονται στις εισαγωγές σμέουρων προσωρινά διατηρημένων

Avis juridique important

|

31986R3146

Κανονισμός (ΕΟΚ) αριθ. 3146/86 της Επιτροπής της 15ης Οκτωβρίου 1986 που τροποποιεί τον κανονισμό (ΕΟΚ) αριθ. 67/86 σχετικά με τα μέτρα διασφαλίσεως που εφαρμόζονται στις εισαγωγές σμέουρων προσωρινά διατηρημένων  

Επίσημη Εφημερίδα αριθ. L 292 της 16/10/1986 σ. 0042

***** ΚΑΝΟΝΙΣΜΟΣ (ΕΟΚ) αριθ. 3146/86 ΤΗΣ ΕΠΙΤΡΟΠΗΣ  της 15ης Οκτωβρίου 1986  που τροποποιεί τον κανονισμό (ΕΟΚ) αριθ. 67/86 σχετικά με τα μέτρα διασφαλίσεως που εφαρμόζονται στις εισαγωγές σμέουρων προσωρινά διατηρημένων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 18 παράγραφος 2,  Εκτιμώντας:  ότι ο κανονισμός (ΕΟΚ) αριθ. 67/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1994/86 (4), έχει προβλέψει μέτρα διασφαλίσεως για τα προσωρινά διατηρημένα σμέουρα μέσω της καθιερώσεως μιας ελάχιστης τιμής που πρέπει να τηρηθεί κατά την εισαγωγή στην Κοινότητα και την εφαρμογή αντισταθμιστικών εισφορών στα προϊόντα που δεν τηρούν την τιμή αυτή· ότι το άρθρο 6 προβλέπει ότι ο εν λόγω κανονισμός θα εφαρμοσθεί έως τις 15 Οκτωβρίου 1986·  ότι, με την παρούσα κατάσταση της αγοράς και βάσει των διαθέσιμων στατιστικών στοιχείων και των προοπτικών εισαγωγής, υπάρχει κίνδυνος διαταράξεως της αγοράς αυτής· ότι τα μέτρα που ελήφθησαν θα πρέπει να επιτρέψουν μια νέα εκτίμηση της καταστάσεως για τους προσεχείς μήνες· ότι υπό τους όρους αυτούς θα πρέπει να παραταθούν τα ισχύοντα μέτρα για μια περιορισμένη περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 67/86, η ημερομηνία « 15 Οκτωβρίου 1986» αντικαθίσταται από την ημερομηνία «15 Δεκεμβρίου 1986».  Άρθρο 2  Ο παρών κανονισμός αρχίζει να ισχύει στις 16 Οκτωβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 12 της 16. 1. 1986, σ. 13.  (4) ΕΕ αριθ. L 171 της 28. 6. 1986, σ. 25.